கேள்வி: கங்கைகொண்ட சோழீசுவரர் கோயில் - சிற்பங்கள் என்பது என்ன?
பதில்: File:"A backside view of Brihadisvara Temple of Gangaikonda Cholapuram".JPG முதன்மைக் கருவறைச் சுவற்றின் வெளிப்புற மாடங்களில் அர்த்தநாரீசுவரர், நடராசர் போன்ற சிவனின் திருவுருவங்கள், மேலும் பிரம்மன், துர்க்கை, திருமால், சரசுவதி என ஐம்பதுக்கும் மேற்பட்ட சிற்பங்கள் உள்ளன. அவற்றில் ஒன்று சிவன் ஒரு அடியாருக்கு மாலை சூட்டுவதுபோல் செதுக்கப்பட்டுள்ளது. சிலர் அந்த அடியார் 63 நாயன்மார்களில் ஒருவரான சண்டேசுவர நாயனார் என்றும், வேறுசிலர் அவ்வுருவம் கோயிலைக் கட்டிய முதலாம் இராசேந்திரன் என்றும் கருதுகின்றனர். இக்கோயிலில் சோழர் கலைக்குச் சான்றாக விளங்கும் பதினொன்றாம் நூற்றாண்டு காலத்திய வெண்கலச் சிலைகள் காணப்படுகின்றன. அவற்றுள் குறிப்பிடத்தக்கது முருகன் திருவுருவ வெண்கலச் சிலையாகும். ஒன்பது கோள்களைக் குறிக்கும் ஒற்றைக் கல்லாலான நவக்கிரகம் இக்கோயிலில் அமைந்துள்ளது.
கேள்வி: கங்கைகொண்ட சோழீசுவரர் கோயில் - பண்பாடு பற்றி தகவல் சொல்.
பதில்: மூவர் உலா, தக்கயாகப் பரணி போன்ற நூல்களின் பல சமகால இலக்கியங்களில் கங்கைகொண்ட சோழபுர நகரம், கோயில் பற்றிய குறிப்புகள் காணப்படுகின்றன. பொ.ஊ. 11-ஆம் நூற்றாண்டுத் தமிழ்ப் புலவரான கம்பர் இயற்றிய கம்பராமாயணம் அவரது அயோத்தி நகர வருணனைகளுக்கு கங்கைகொண்ட சோழபுர நகரமைப்புதான் முன்மாதிரியாக இருந்திருக்க வேண்டுமென சில அறிஞர்கள் கருத்து தெரிவிக்கின்றனர். சேக்கிழார் இயற்றிய ''பெரியபுராணம்'' நூலிலும் இத்தகைய ஒற்றுமையைக் காணமுடிகிறது. சேரர், சோழர், பாண்டியர் என மூவேந்தர்களின் சிறப்பைப் பாடும் மூவர் உலாவிலும் இந்நகரைப் பற்றிய விரிவான விளக்கங்களைக் காணலாம். தஞ்சாவூர் பெருவுடையார் கோயிலைப் போன்று இக்கோயிலும் சமூக, பொருளாதார, அரசியல் நிகழ்வுகளின் நடுவகமாக விளங்கியுள்ளது. இசை, நடனம், வெண்கலச் சிலை உருவாக்கம் போன்ற பண்பாட்டு நிகழ்வுகள் இக்கோயிலில் ஆதரிக்கப்பட்டு நிகழ்த்தப்பட்டன. தஞ்சைப் பெருவுடையார் கோயிலும் இக்கோயிலும் திராவிடக் கட்டிடக்கலையின் உச்சநிலையின் வெளிப்பாடாக விளங்குவதாக வல்லுநர்கள் கருதுகின்றனர். இக்கோயிலை இந்தியத் தொல்லியல் ஆய்வகம் ஒரு பாரம்பரியமான நினைவுச் சின்னமாக அறிவித்துப் பேணி வருகிறது. அதிகமான அளவில் சுற்றுலாப் பயணிகளைக் கவர்ந்துள்ள தமிழ்நாடு சுற்றுலாத் தலங்களுள் கங்கைகொண்ட சோழபுர பிரகதீசுவரர் கோயிலும் ஒன்றாகும். அழியாத சோழர் பெருங்கோயில்கள் என்ற பெயரில் இக்கோயில், தஞ்சை பெரிய கோயில், தாராசுரம் ஐராவதேசுவரர் கோயில் ஆகிய மூன்றும் ஐக்கிய நாடுகள் கல்வி, அறிவியல், பண்பாட்டு நிறுவனம் நிறுவனத்தால் பொது ஊழி உலகப் பாரம்பரியக் களம் இடம்பெற்றுள்ளன. இக்கோயில் அழியாத சோழர் பெருங்கோயில்கள் பட்டியலில் 2004-ஆம் ஆண்டு இணைக்கப்பட்டது. தமிழ்நாடு அரசு இந்துசமய அறநிலையத்துறையின் ஆதரவுடன், தொல்லியல்துறை 2009-ஆம் ஆண்டில் இங்கு அருங்காட்சியகம், சிற்றுண்டி விடுதிகள், கடைகள் மற்றும் கழிவறைகளை அமைத்துள்ளது. இம்மூன்று கோயில்களும் பண்பாட்டிலும் இறை வழிபாட்டிலும் இன்றளவும் உயிர்ப்புடன் விளங்குவதால் இவை "சோழர்களின் அழியாப் பெருங்கோயில்கள்" என்ற வகைப்பாட்டில் இடம்பெற்றுள்ளன. முதாலம் இராசேந்திர சோழனின் முடிசூட்டுவிழாவின் ஆயிரமாவது நினைவாண்டுத் திருவிழா ஜூலை 2014-இல் இருநாட்கள் கொண்டாடப்பட்டது.
கேள்வி: கங்கைகொண்ட சோழீசுவரர் கோயில் - திருவிழாக்களும் வழிபாடும் பற்றி நீங்கள் என்ன அறிந்துள்ளீர்கள்?
பதில்: கங்கைகொண்ட சோழீசுவரர் கோயில் தொல்லியல்துறையால் பேணப்பட்டு வந்தாலும் தமிழ்நாட்டிலுள்ள பிற சிவன் கோயில்களில் நடைபெறுவது போன்று இக்கோயிலிலும் நாள்தோறும் நான்கு முறை சைவமுறைப்படி வழிபாடுகள் நடைபெறுகின்றன (''காலசந்தி'': காலை 8:30, ''உச்சிகாலம்'': மதியம் 12:30, ''சாயரட்சை'': மாலை 6:00, ''அர்த்தசாமம்'': இரவு 7:30 - 8:00). ஒவ்வொரு வழிபாட்டிலும் அலங்லாரம், நெய்வேதனம், தீப ஆராதனை என மூன்று நிலைகள் உள்ளன. வார, பதினைந்து நாட்கள், மாத இடைவெளிகளிலும் சில குறிப்பிட்ட வழிபாடுகள் நடைபெறுகின்றன. ஆண்டின் அனைத்து நாட்களிலும் கோயில் நாள்தோறும் காலை 6–12:30; மாலை 4–9:00 வரை திறந்திருக்கும். இங்கு மாசியில் மகா சிவராத்திரி, ஐப்பசியில் பௌர்ணமி, மார்கழியில் திருவாதிரை நாட்களில் சிறப்பு வழிபாடுகள் நடைபெறுகின்றது. ஐப்பசித் திருவிழாவில் மூலவருக்கு அன்னாபிஷேகம் செய்யப்படுகிறது.
கேள்வி: கங்கைகொண்ட சோழீசுவரர் கோயில் - உலகப் பாரம்பரிய சின்னம் என்பது என்ன?
பதில்: 1987-இல், பெருவுடையார் கோயில் யுனெஸ்கோ அமைப்பால் உலகப்பாரம்பரியச் சின்னமாக அறிவிக்கப்பட்டது. பின்னர், 2004-இல் கங்கைகொண்ட சோழீஸ்வரர் கோயிலும் ஐராவதேஸ்வரர் கோயிலும் உலகப்பாரம்பரியச் சின்னங்களாக அறிவிக்கப்பட்டன. பொது ஊழி 10–12 ஆம் நூற்றாண்டுகளில், வெவ்வேறு மூன்று சோழ அரசர்களால் கட்டப்பட்ட இம்மூன்று கோயில்களும் அதிகளவிலான ஒற்றுமையமைவுகளைக் கொண்டுள்ளன.
கேள்வி: கங்கைகொண்ட சோழீசுவரர் கோயில் - வெளியிணைப்புகள் பற்றி நீங்கள் என்ன அறிந்துள்ளீர்கள்?
பதில்: *s:வேங்கடம் முதல் குமரி வரை 2/கங்கை கொண்ட சோழீச்சுரர் * http://www.tamiltvshows.net/2014/07/the-1000th-coronation-year-of-rajendra-chola-one-of-the-greatest-kings-of-india/ பகுப்பு:இந்துக் கோயில் கட்டிடக்கலை பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சோழர் கட்டிடக்கலை பகுப்பு:தமிழகத்தின் யுனெஸ்கோ உலக பாரம்பரியக் களங்கள் பகுப்பு:திருவிசைப்பாத் திருப்பல்லாண்டு திருத்தலங்கள்